హీరో అని పిలిపించుకోవాలని చాలా మందికి ఉంటుంది. కానీ ఐదో తరగతి చదివేటప్పుడే ‘నేను హీరో అవుతానా?’ అనే అనుమానం ఎంత మందికి వస్తుంది? హీరో నిఖిల్కి వచ్చింది. తన సందేహాన్ని ఏకంగా ఓ కంప్యూటర్ ఆసా్ట్రలజిస్ట్ ముందుంచారు... ఆ క్షణాలను నిఖిల్ గుర్తుచేసుకుంటూ ‘‘గ్యాంగ్లీడర్ విడుదలైనప్పుడు నేను ఒకటో తరగతి చదువుతున్నా. ఆ సినిమాలో దాదాపు అన్ని డైలాగులను కంఠతాపట్టాను. ఎవరు అడిగినా గుక్క తిప్పుకోకుండా చెప్పేసేవాడిని. అలాగే ‘ముఠామేసీ్త్ర’, ‘ఘరానా అల్లుడు’ వంటి సినిమాలన్నీ రిపీటెడ్గా చూసేవాడిని. ‘షోలే’ పెడితేనే అన్నం తినేవాడినని మా అమ్మ చెప్పేది. సో నాకు చిన్నప్పటి నుంచే సినిమా హీరో కావాలనే ఆలోచన ఉండేది. ఒకసారి నాంపల్లి గ్రౌండ్స్లో ఎగ్జిబిషనకి వెళ్లాను. ఐదో తరగతి చదువుతున్నాననుకుంటా.అప్పుడు అక్కడ ఓ కంప్యూటర్ ఫ్యూచర్ గురించి చెబుతోంది.. దానికి మనం ప్రశ్నలు రాసిస్తే అది సమాధానమిస్తుందన్నమాట. నేను వెళ్లి ‘నేను హీరో అవుతానా’ అని రాసిచ్చాను. అవుననో, కాననో సమాధానాన్ని ఆశించిన నాకు డిఫరెంట్ ఆన్సర్ వచ్చింది. ‘ట్రై ట్రై ట్రై’ అనే సమాధానం స్ర్కీనమీద కనిపించింది. ఆ జవాబుకు అర్థాన్ని గ్రహించే వయసు అప్పుడు నాకు లేదేమో కానీ, తర్వాత బోధపడింది. హీరో కావడానికి అవకాశాల కోసం తిరుగుతున్నప్పుడు చాలా అడ్డంకులు ఎదురయ్యాయి. నా తొలి సినిమా షూటింగ్ ఇంకో వారంలో మొదలవుతుందని అనగా నిర్మాత ఏదో కేసులో అరెస్ట్ అయ్యాడు. దర్శకుడికి, నిర్మాతకు మధ్య జరిగిన గొడవల వల్ల మరో సినిమా మిస్ అయింది. ఇంకో సినిమా కంపెనీని రాత్రికిరాత్రే మూసేశారు. ఇలాంటి ఇబ్బందులన్నీ ఎదురైన ప్రతిసారీ నాకు ‘ట్రై ట్రై ట్రై’ అన్న కంప్యూటర్ గుర్తుకొచ్చేది. నిరాశ, నిస్పృహకు లోనుకాకుండా ముందుకు నడవగలిగేవాడిని’’ అని వివరించారు.
heero ani pilipinchukovalani chala mandiki untundi. cony aido taragati chadivetappude ‘nenu heero avtana?’ ane anumanam entha mandiki vastundi? heero nikhilki vachindi. tana sandehaanni ekamgaa oo computer australogist mundunchaaru... aa kshanaalanu nikhil gurtuchesukuntu ‘‘gangleeder vidudalainappudu nenu okato taragati chaduvutunna. aa cinemalo daadaapu anni dailagulanu kanthathaapattaanu. evaru adigina gukka tippukokunda cheppesevaadini. alaage ‘muthamestra’, ‘gharana alludu’ vanti cinemalanni repetedga chusevadini. ‘shole’ pedithene annam tinevaadinani maa amma cheppedi. soo naaku chinnappati nunche sinima heero kavalane aalochana undedi. okasari nampalli groundslo egjibishanaki vellaanu. aido taragati chaduvutunnananukunta.appudu akkada oo computer future gurinchi chebutondi.. daaniki manam prasnalu rasiste adhi samaadhaanamistundannaamaaaaaa. nenu velli ‘nenu heero avtana’ ani raasicchaanu. avunano, kaanano samaadhaanaanni aasinchina naaku deferent ansar vachindi. ‘trai trai trai’ ane samadhanam srkeenameeda kanipinchindi. aa javaabuku arthaanni grahinche vayasu appudu naaku ledemo cony, tarvaata bodhapadindi. heero kaavadaaniki avakaasaala kosam tirugutunnappudu chala addankulu edurayyaayi. naa toli sinima shooting inko vaaramlo modalavutundani anagaa nirmaata edho kesulo arest ayyadu. darsakudiki, nirmaataku madhya jarigina godavala valla maro sinima mis ayindi. inko sinima companyni raatrikiraatre muuseesaaru. ilanti ibbandulanni eduraina pratisaarii naaku ‘trai trai trai’ anna computer gurtukochedi. niraasa, nispruhaku lonukakunda munduku nadavagaligevadini’’ ani vivarinchaaru.